ddrg/super_eurlex huggingface dataset:
KIRJALLINEN KYSYMYS E-1156/00 esittäjä(t): Bart Staes (Verts/ALE) komissiolle. Valkoinen kirja elintarvikkeiden turvallisuudesta ja Euroopan elintarvikeviranomainen.



Virallinen lehti nro 053 E , 20/02/2001 s. 0087 - 0087



KIRJALLINEN KYSYMYS E-1156/00 esittäjä(t): Bart Staes (Verts/ALE) komissiolle (11. huhtikuuta 2000) Aihe: Valkoinen kirja elintarvikkeiden turvallisuudesta ja Euroopan elintarvikeviranomainen Tammikuussa 2000 julkaistiin Valkoinen kirja elintarvikkeiden turvallisuudesta (KOM(1999) 719 lopull.). Luvussa 4 käsitellään Euroopan elintarvikeviranomaisen perustamista ja luvussa 5 elintarvikkeiden turvallisuutta koskevaa lainsäädäntöä. Tällä hetkellä voimassa olevan lainsäädännön mukaan jäsenvaltiot voivat periä maksuja kattaakseen eläinperäisten tuotteiden valvonnasta aiheutuvat kustannukset (kappale 86 ja 87). Maksujen asettaminen ja periminen ei ole yhtenäistä. Lainsäädännön tarkistuksen tarkoituksena on kyseisen periaatteen soveltamisen laajentaminen muille aloille. Sitä, onko tuottajien osallistuttava tuotteidensa virallisen valvonnan kustannuksiin, on pohdittu usein. Jos periaatetta ei sovelleta yhtäläisesti, se aiheuttaa kilpailun häiriöitä. Eräiden arvioiden mukaan elintarvikevalvonta on valtion päätehtäviä ja se on sen vuoksi kustannettava kokonaan yhteiskunnan varoin, jotta vältetään kaikki epäilyt eturistiriidoista. Kannattaako komissio virallisen valvonnan rahoittamista kokonaan julkisin varoin? Jos vastaus on kielteinen, mikä rahoitusmenetelmä on komission mielestä sopivin? Miten komissio aikoo siinä tapauksessa välttää sen, että virallisen valvonnan rahoituskeinot vääristävät kilpailua, koska jäsenvaltioissa on käytössä eri menetelmät valvonnan rahoittamiseksi? David Byrnen komission puolesta antama yhteinen vastaus kirjallisiin kysymyksiin E-1122/00, E-1127/00, E-1128/00, E-1140/00, E-1141/00, E-1142/00, E-1143/00, E-1144/00, E-1145/00, E-1146/00, E-1147/00, E-1148/00, E-1150/00, E-1151/00, E-1152/00, E-1153/00, E-1155/00, E-1156/00, E-1157/00, E-1158/00, E-1160/00, E-1161/00 ja E-1162/00 (9. kesäkuuta 2000) Arvoisan parlamentin jäsenen esiinnostamia kysymyksiä tutkitaan siten, että niiden pohjalta voitaisiin esittää lainsäädäntöehdotuksia noudattaen elintarviketurvallisuudesta annetussa valkoisessa kirjassa asetettua aikataulua. Tässä vaiheessa olisi sopimatonta ennakoida jokaisen ehdotuksen yksityiskohtia.
KIRJALLINEN KYSYMYS E-1075/00 esittäjä(t): Hubert Pirker (PPE-DE) komissiolle. Euroopan unionin ja Slovenian tasavallan väliset liittymisneuvottelut.



Virallinen lehti nro 053 E , 20/02/2001 s. 0066 - 0066



KIRJALLINEN KYSYMYS E-1075/00 esittäjä(t): Hubert Pirker (PPE-DE) komissiolle (7. huhtikuuta 2000) Aihe: Euroopan unionin ja Slovenian tasavallan väliset liittymisneuvottelut Komissio ilmoitti Puolan liittymishakemusta koskevassa lausunnossaan, että Puolan on saatettava loppuun menettelyt omaisuuden korvaamiseksi pakkolunastuksen kohteeksi joutuneille henkilöille. Voiko komissio ilmoittaa, onko se esittänyt vastaavia vaatimuksia Slovenian tasavallalle, joka ei ole vielä antanut korvausta pakkolunastuksista? Günter Verheugenin komission puolesta antama vastaus (2. toukokuuta 2000) Komissio pyytää kunnianarvoisaa jäsentä tutustumaan vastaukseen, jonka komissio antoi hänen esittämäänsä kirjalliseen kysymykseen P-1048/00(1). (1) Katso sivu 63.
KIRJALLINEN KYSYMYS E-1186/00 esittäjä(t): Cristiana Muscardini (UEN) komissiolle. Melatoniinin puute markkinoilla.



Virallinen lehti nro 053 E , 20/02/2001 s. 0094 - 0094



KIRJALLINEN KYSYMYS E-1186/00 esittäjä(t): Cristiana Muscardini (UEN) komissiolle (12. huhtikuuta 2000) Aihe: Melatoniinin puute markkinoilla Lehtiartikkeleissa ja yleisönosastoilla on kerrottu vaikeuksista löytää puhdasta melatoniinia, ja puhutaan jopa mahdollisesta myyntiboikotista Euroopan unionin maissa. Voiko komissio kertoa, - onko se kieltänyt tämän aineen myynnin tai levittänyt tietoja sen terveyshaitoista? - Mitä mieltä komissio on asiasta? - Voiko komissio kertoa, ovatko kyseessä mahdollisesti kaupalliset edut ja tarkoituksena hintojen korottaminen? Erkki Liikasen komission puolesta antama vastaus (16. toukokuuta 2000) Komissio ei ole ottanut kantaa melatoniiniin yleisesti. Jäsenvaltioiden lailla komissio määrittelee kuitenkin melatoniinin lääkkeeksi sen käyttötarkoituksen ja ulkonäön perusteella. Tämän vuoksi sitä ei voida myydä ilman markkinoille saattamista koskevaa lupaa. Sen varalta, että melatoniinia myytäisiin ilman markkinoille saattamista koskevaa lupaa, suurin osa jäsenvaltioista haluaa kiinnittää kuluttajien huomion riskiin, joka liittyy sellaisen valmisteen käyttöön, jota ei ole arvioitu. Tämän vuoksi jotkut jäsenvaltiot ovat ryhtyneet toimenpiteisiin, jotka ovat joissakin tapauksissa johtaneet lääkeaineen poistamiseen kansallisilta markkinoilta ja joissakin tapauksissa melatoniinista on ryhdytty tiedottamaan.
KIRJALLINEN KYSYMYS E-1403/00 esittäjä(t): Jeffrey Titford (EDD) komissiolle. Kaksoisvirkojen perustaminen pääjohtajille ja heidän henkilöstölleen.



Virallinen lehti nro 089 E , 20/03/2001 s. 0038 - 0038



KIRJALLINEN KYSYMYS E-1403/00 esittäjä(t): Jeffrey Titford (EDD) komissiolle (5. toukokuuta 2000) Aihe: Kaksoisvirkojen perustaminen pääjohtajille ja heidän henkilöstölleen Paul van Buitenen antaa hiljan ilmestyneessä kirjassaan Blowing the Whistle esimerkkejä siitä, että kahden EU:n jäsenvaltion kilpaillessa saadakseen ehdokkaalleen pääjohtajan viran, ainoa tapa saavuttaa yksimielisyys oli jakaa virka kahtia. Kuinka monta kertaa on menetelty tällä tavalla? Neil Kinnockin komission puolesta antama vastaus (10. heinäkuuta 2000) Korkean tason virkoihin nimittämistä koskevat komission säännöt ja menettelyt perustuvat virkamiehiin sovellettaviin henkilöstösääntöihin, jotka koskevat sekä palvelukseen ottamista että ylenemistä virassa. Mainitut säännöt ja määräykset on annettu komission päätöksissä SEC(1999) 1485 ja SEC(1999) 1876. Näiden sääntöjen mukaan pääjohtajan nimittäminen perustuu ansioihin, ja menettelyyn kuuluu pätevyyden sekä ammatillisen ja johtajatason kokemuksen tarkastaminen. Henkilöstösääntöjen ja komission päätösten mukaisesti komissio ottaa nimityksistä päättäessään huomioon myös maantieteellisen tasapainon tarpeen kaikilla henkilöstön tasoilla, jotta toimielimen henkilöstö vastaisi unionin monikansallista luonnetta. Komissio on myös sitoutunut yhtäläisten mahdollisuuksien edistämiseen. Komission tiedossa on vain yksi tapaus, jossa pääosasto ja vastaavasti myös pääjohtajan virka jaettiin kahtia. Vuonna 1995 nimittäin tehtiin päätös kahdesta ulkosuhteista vastaavasta pääosastosta. Päätös perustui objektiivisiin perusteisiin, sillä kuluneiden vuosien aikana tehtävät olivat moninkertaistuneet ja tulleet yhä monimutkaisemmiksi. Koska ulkosuhteista vastaamisen maantieteellinenkin jakaminen oli tarpeen, ei kaiken alaa koskevan vastuun jättäminen yhden pääosaston kannettavaksi ollut asianmukaista.
KIRJALLINEN KYSYMYS E-1481/00 esittäjä(t): Paul Rübig (PPE-DE) komissiolle. Subenin moottoritien rajanylityspaikalla toteutettava valvonta.



Virallinen lehti nro 081 E , 13/03/2001 s. 0044 - 0045



KIRJALLINEN KYSYMYS E-1481/00 esittäjä(t): Paul Rübig (PPE-DE) komissiolle (11. toukokuuta 2000) Aihe: Subenin moottoritien rajanylityspaikalla toteutettava valvonta Saksaan matkustettaessa on viime aikoina ilmennyt kuorma-autoruuhkia erityisesti silloin, kun Itävallan santarmit ja Baijerin poliisit tekevät tarkastuksia yhdessä. Tarkastukset tehdään yleensä maahan tultaessa tulliaseman pysäköintipaikalla. Itävallan santarmit huolehtivat virallisesta toiminnasta, mutta he ottavat huomioon baijerilaisten poliisien vihjeet esim. mahdollisista puutteista. Koska tarkastukset tehdään edellä mainitussa paikassa, moottoritielle muodostuu kuorma-autoruuhkia, kun useampia kuorma-autoja ohjataan pois liikenteestä ja ne asetetaan jonoon tarkastettaviksi. Tietääkö komissio, että tällaisia keinotekoisia ruuhkia ilmenee ainoastaan tällä rajanylityspaikalla? Mitä komissio aikoo tehdä tässä asiassa sisämarkkinoiden periaatteen toteuttamiseksi täydelleen? Rajalle pysähtyminen aiheuttaa nimittäin huomattavien viivästymisien ohella myös kustannuksia huolitsijoille. António Vitorinon komission puolesta antama vastaus (13. heinäkuuta 2000) Komissio tietää, että Saksan ja Itävallan poliisit tekevät yhdessä arvoisan kysyjän mainitsemia tarkastuksia. Saksan ja Itävallan viranomaisten toimittamien tietojen mukaan näillä tarkastuksilla pyritään varmistamaan, että liikennesääntöjä ja muita säädöksiä noudatetaan. Ne tehdään yllätystarkastuksina ja tarkastuspaikkoja vaihdellaan (raja-alueen lisäksi tarkastuksia tehdään kummankin jäsenvaltion alueen sisällä). Niissä noudatetaan täysin 21 päivänä joulukuuta 1989 valvonnan poistamisesta jäsenvaltioiden rajoilla maantie- ja sisävesiliikenteessä annettua neuvoston asetusta (ETY) N:o 4060/89(1). Jos tarkastukset tehdään rajalla, niillä häiritään mahdollisimman vähän muuta liikennettä, koska aiemmin raja-asemina toimineilla paikoilla on runsaasti pysäköinti- ym. tilaa. Tästä huolimatta tarkastukset voivat joissakin poikkeustapauksissa aiheuttaa jonojen muodostumista. Paikallisista ongelmista huolimatta pitäisi muistaa, että tienvarsitarkastuksilla varmistetaan se, että kuorma-autojen teknisiä standardeja ja kuljettajien työoloihin liittyviä määräyksiä noudatetaan. Tämä edistää sekä liikenteen turvallisuutta että epämääräisten yrittäjien poistamista liikenteestä. (1) EYVL L 390, 30.12.1989.
KIRJALLINEN KYSYMYS E-2120/00 esittäjä(t): Camilo Nogueira Román (Verts/ALE) komissiolle. Espanjan hallituksen kanta markkinoiden yhtenäisyyteen ja autonomisten alueiden itsehallintoon.



Virallinen lehti nro 053 E , 20/02/2001 s. 0200 - 0200



KIRJALLINEN KYSYMYS E-2120/00 esittäjä(t): Camilo Nogueira Román (Verts/ALE) komissiolle (30. kesäkuuta 2000) Aihe: Espanjan hallituksen kanta markkinoiden yhtenäisyyteen ja autonomisten alueiden itsehallintoon Espanjan työnantajajärjestön (CEOE) puheenjohtaja José María Cuevas on pitänyt puheen, joka oli täynnä hämmästyttäviä huomautuksia Ranskan omituisuudesta, koska siellä on säädetty järjestelmä 35 tunnin työviikosta, Saksan ylisuurista palkoista ja USA:n talousjärjestelmän ainutlaatuisesta hyvyydestä. Hän pyysi puheessaan Espanjan hallitusta lakkauttamaan markkinoiden yhtenäisyyden nimissä Espanjan autonomisten alueiden oman yhteiskunnallisen ja talouspolitiikan, jota alueet toteuttavat Espanjan perustuslain ja omien itsehallinnollisten perustuslakiensa mukaisesti. Katsooko komissio, että nämä kannanotot, joissa hylätään kaikki poliittinen ja taloudellinen autonomia vanhanaikaiseen keskusjohtoisuuteen yhdistetyn markkinoiden yhtenäisyyden nimissä, sopivat yhteen Euroopan unionin lainsäädännön ja toimielinrakenteen kanssa? Komission puheenjohtajan Romano Prodin komission puolesta antama vastaus (18. heinäkuuta 2000) Toimivallan jako valtion keskushallinnon ja alueiden kesken ei kuulu yhteisön lainsäädännön soveltamisalaan.
KIRJALLINEN KYSYMYS P-1762/00

esittäjä(t): Juan Naranjo Escobar (PPE-DE) komissiolle

(29. toukokuuta 2000)

Aihe: Energiasta ja liikenteestä vastaavien pääosastojen uudelleenjärjestely

Ottaen huomioon kysymykseen E-0344/00(1) komission antamat tiedot ja vastoin vastauksen myönteistä toteamusta, että kaiken kaikkiaan uusiutuvien energialähteiden edistäminen on siis vahvistunut uudessa organisaatiossa, on todettava seuraavaa:

1. Suhde yksinomaan energiakysymysten parissa työskentelevän henkilöstön (142) ja liikenteen parissa työskentelevän henkilöstön (189) välillä on energian kannalta paljon epäedullisempi kuin ennen uudelleenjärjestelyä, jolloin lukumäärät olivat paljon lähempänä toisiaan.

2. Erityisesti uudistuviin energialähteisiin ja energiatehokkuuteen keskittyneen henkilöstön lukumäärä on vähentynyt lähes 20 prosenttia.

Useiden energiaohjelmien toteuttamista koskevat toimenpiteet ovat viivästymässä yhä pahemmin. Erityisesti maksut ovat usein yli kuusi kuukautta jäljessä aikataulusta. Aikooko komissio toteuttaa kiireellisiä toimenpiteitä, jotta tämä tilanne lopultakin selvitettäisiin? Jos aikoo, milloin se tapahtuu?

(1) EYVL C 330 E, 21.11.2000, s. 134.

Loyola de Palacion komission puolesta antama vastaus

(17. heinäkuuta 2000)

Parlamentin jäsenen uudelleen numeroin esittämä vertaus ei ole täydellinen, sillä siinä ei oteta huomioon uusien energiamuotojen kehittämiseen ja energianhallintaan liittyvien monialaisten yksiköitten henkilöstön lukumäärää. Kyseessä on muun muassa seuraavat toimet: Rahoituksen hallinto ja valvonta, ympäristö, teknologinen kehitys ja ohjelmien tulosten sekä teknologioiden levittäminen ja hyödyntäminen.

Maksujen viivästymiset eivät liity energiasta ja liikenteestä vastaavien pääosastojen yhteensulautumiseen. Esimerkiksi Altener-sopimusten ja -maksujen suma on peräisin heinäkuulta 1999. Tämä tilanne on siis syntynyt ennen uuden organisaation käyttöönottoa.

Energiasta ja liikenteestä vastaavien pääosastojen yhteen sulautuminen on päinvastoin parantanut tilannetta. On laadittu tarkka maksuluettelo. Tästä vuoden 2000 helmikuun lopulla ilmestyneestä luettelosta ilmenee lähes 1200 täytäntöönpanoa odottavaa maksua, jotka todellakin koskevat useita Energie-ohjelmia, uusia energialähteitä koskevat ohjelmat mukaan lukien. Maksujen nopeuttamiseksi on vuoden 2000 maaliskuun alussa muodostettu työryhmä. Tähän päivään mennessä on maksettu 750 maksua, ja 200 maksua varten odotetaan täydentäviä tietoja sopimuspuolelta. Saldon arvioiminen on täten pian valmis. Tulevina viikkoina pyritään maksamaan myöhässä olevat maksut.

Jotta tulevaisuudessa vältyttäisiin edellä mainitun kaltaisilta tilanteilta, pääosastossa on laadittu uusia taloushallinnon menettelyjä. Nämä menettelyt perustuvat etenkin menojen hyväksymismenettelyn hajauttamiseen eri linjoissa, mikä lyhentää hallintomenettelyjä ja tehostaa varainhoidon valvontaa.
KIRJALLINEN KYSYMYS E-1975/00 esittäjä(t): Camilo Nogueira Román (Verts/ALE) komissiolle. Galician maitotalous.



Virallinen lehti nro 089 E , 20/03/2001 s. 0121 - 0121



KIRJALLINEN KYSYMYS E-1975/00 esittäjä(t): Camilo Nogueira Román (Verts/ALE) komissiolle (21. kesäkuuta 2000) Aihe: Galician maitotalous Onko komissio tehnyt Galician kanssa sopimuksen, jonka tavoitteena on kehittää Galician maitotaloutta ottaen huomioon, että nykyään ainoastaan 14 prosenttia Galician maidontuotannosta jalostetaan, vaikka sen osuus on 35 prosenttia koko Espanjan maidontuotannosta, ja että nykyiset galicialaiset yritykset joutuvat vähitellen ulkomaisten yritysten omistukseen kuten kävi amerikkalaisen Suiza Foods -yrityksen äskettäin ostamalle Leite Celta -yritykselle? Franz Fischlerin komission puolesta antama yhteinen vastaus kirjallisiin kysymyksiin E-1975/00 ja E-1977/00 (27. heinäkuuta 2000) Maidon ja maitotuotteiden yhteiseen markkinajärjestelyyn ei kuulu minkäänlaisia, jäsenvaltioiden alueviranomaisten kanssa tehtäviä sopimuksia paikallisen maitoteollisuuden kehittämisestä. Sen sijaan Galician aluekehitystä koskevan toimenpideohjelman maataloutta ja maaseudun kehittämistä koskevaan osioon sisällytetään jatkossa toimenpiteitä, joiden tarkoituksena on tukea ja vahvistaa maito- ja naudanliha-alan rakennetta ja sen arvonlisäysketjua (eli maito- ja lihateollisuutta).
KIRJALLINEN KYSYMYS E-1695/00 esittäjä(t): Jonas Sjöstedt (GUE/NGL) komissiolle. Oikeudellinen apu van Buitenenin oikeuteen haastamiseksi.



Virallinen lehti nro 081 E , 13/03/2001 s. 0072 - 0073



KIRJALLINEN KYSYMYS E-1695/00 esittäjä(t): Jonas Sjöstedt (GUE/NGL) komissiolle (29. toukokuuta 2000) Aihe: Oikeudellinen apu van Buitenenin oikeuteen haastamiseksi Onko komissio tarjonnut ilmaista oikeudellista apua (mahdollista oikeuteen haastamista varten) niille EU:n työntekijöille, jotka katsovat, että Paul van Buitenen on kirjassaan vahingoittanut heidän mainettaan tai panetellut heitä? Neil Kinnockin komission puolesta antama vastaus (20. heinäkuuta 2000) Henkilöstösääntöjen 24 artiklan mukaan Yhteisöt avustavat virkamiestä erityisesti oikeudellisissa toimenpiteissä sellaista henkilöä vastaan, joka uhkaa, loukkaa, solvaa tai herjaa virkamiestä (mldr) virkamiehen aseman tai tehtävän vuoksi. Tämän määräyksen perusteella komissio voi harkittuaan asiaa olla velvollinen tarjoamaan apua yhteisön virkamiehille, joita on herjattu tai häväisty. Asianajomaksut voidaan korvata, jos virkamiehen kunniaa loukannut henkilö on haastettu oikeuteen. Paul van Buitenenin kirjan osalta 24 artiklan mukaista apua on tähän mennessä pyydetty vain kerran. Kirjassa käytetty salanimi oli sama kuin erään virkamiehen nimi, ja asiaa harkittuaan yhteisö päätti antaa apua. Tässä tapauksessa Paul van Buitenen esitti virallisen anteeksipyynnön kyseessä olleelle virkamiehelle.
KIRJALLINEN KYSYMYS E-2225/00 esittäjä(t): Sebastiano Musumeci (UEN) komissiolle. EY:n perustamissopimuksen 299 artiklan (entisen 227 artiklan) soveltaminen.



Virallinen lehti nro 081 E , 13/03/2001 s. 0176 - 0176



KIRJALLINEN KYSYMYS E-2225/00 esittäjä(t): Sebastiano Musumeci (UEN) komissiolle (3. heinäkuuta 2000) Aihe: EY:n perustamissopimuksen 299 artiklan (entisen 227 artiklan) soveltaminen Vastauksessaan parlamentin jäsenen Carlos Costa Nevesin suulliseen kysymykseen H-0413/00(1) komissio ilmoittaa, että se on hyväksynyt kertomuksen, jossa selvitetään toimenpiteet, joihin se aikoo ryhtyä perustamissopimuksen uuden 299 artiklan 2 kappaleen täytäntöönpanemiseksi ja että ensimmäiset ehdotukset esitellään heti kesäkauden jälkeen. Voiko komissio ilmoittaa, kuuluvatko Sisilia ja Sardinia kyseisten ehdotusten piiriin? (1) Kirjallinen vastaus 16.5.2000. Romano Prodin komission puolesta antama vastaus (20. syyskuuta 2000) Sisilia ja Sardinia eivät kuulu arvoisan parlamentinjäsenen mainitsemien ehdotusten piiriin. Ehdotukset koskevat yksinomaan yhteisön syrjäisimpiä alueita, jotka määritellään EY:n perustamissopimuksen 299 artiklan (ent. 227 artiklan) 2 kohdassa seuraavasti: Ranskan merentakaiset departementit, Azorit, Madeira ja Kanariansaaret.
KIRJALLINEN KYSYMYS E-1853/00 esittäjä(t): Baroness Sarah Ludford (ELDR) komissiolle. Turkille varatut määrärahat.



Virallinen lehti nro 072 E , 06/03/2001 s. 0132 - 0133



KIRJALLINEN KYSYMYS E-1853/00 esittäjä(t): Baroness Sarah Ludford (ELDR) komissiolle (9. kesäkuuta 2000) Aihe: Turkille varatut määrärahat Millainen osuus Turkille osana Meda-ohjelmaa ja Euroopan Turkin strategiaa varatuista kokonaismäärärahoista on käytetty koulutukseen, terveyteen, ympäristöön, kansalaisyhteiskunnan edistämiseen ja ihmisoikeuksien ja vähemmistöjen suojaamiseen Turkin kaakkoisosissa (kurdialue)? Millaisia tarkistuksia tehdään sen varmistamiseksi, että määrärahat tosiaan käytetään tunnistettaviin hankkeisiin? Onko komissio tyytyväinen siihen, miten paikallisia kurdeja on kuultu hankkeiden rajauksen ja täytäntöönpanon yhteydessä? Günter Verheugenin komission puolesta antama vastaus (7. heinäkuuta 2000) Komissio on sitonut 376 miljoonaa euroa MEDA I -ohjelman (19961999) määrärahoista Turkkia varten. Komission linjana on puolustaa nimenomaan heikoimmassa asemassa olevia väestöryhmiä, kuten naisia, lapsia ja vähemmistöjä. Niinpä merkittävä osa Turkille myönnetyistä määrärahoista on kohdistettu pääasiassa väestöön painottuviin hankkeisiin (mm. perhesuunnittelukeskusten rahoittamiseen), joita toteutetaan eniten kehityksessä jälkeen jääneillä alueilla maan kaakkoisosissa (esim. Turkin kaakkoisten maakuntien perusopetuksen tukihanke). Hankkeita kehitetään Turkin koko väestön etuja vastaavasti. Maan kaakkoisosia ja Turkin köyhimpiä asukkaita koskevista hankkeista tietysti hyötyy eniten kurdiväestö (joka on keskimäistä köyhempää ja asettunut erityisesti näille alueille). Tähän asti myönnetyistä määrärahoista merkittävä osa liittyy tämän tyyppisiin hankkeisiin. Komissio muistuttaa, että se halusi vuonna 1997 rahoittaa Kaakkois-Turkin maaseudun kehityshanketta, mutta parlamentti suhtautui silloin tähän ehdotukseen kielteisesti. Etusija annetaan edelleen heikoimmassa asemassa oleville väestönosille (naisille, lapsille ja vähemmistöille) suunniteltaessa Turkille vuosina 20002002 annettavaa rahoitusapua, jonka välineitä ovat MEDA II-ohjelma sekä Euroopan ja Turkin suhteita koskevaan strategiaan kuuluvat asetukset. Hanke-ehdotukset tunnistetaan paikalla kuulemalla niihin osallistuvia henkilöitä ja järjestöjä sekä kansalaisyhteiskuntaa edustavia tahoja. Komissio ja sen Ankaran edustusto seuraavat hankkeiden valmistelua ja toteutusta jatkuvasti sen varmistamiseksi, että hankkeiden erityisehtoja noudatetaan niin ohjelmien tavoitteiden kuin kohderyhmienkin osalta. Hankkeiden päätyttyä toimitetaan niiden riippumaton tarkastus.
KIRJALLINEN KYSYMYS E-2150/00 esittäjä(t): María Sornosa Martínez (PSE) ja Luis Berenguer Fuster (PSE) komissiolle. British Council -koulun mahdollinen sulkeminen Alicantessa (Espanja).



Virallinen lehti nro 081 E , 13/03/2001 s. 0160 - 0160



KIRJALLINEN KYSYMYS E-2150/00 esittäjä(t): María Sornosa Martínez (PSE) ja Luis Berenguer Fuster (PSE) komissiolle (30. kesäkuuta 2000) Aihe: British Council -koulun mahdollinen sulkeminen Alicantessa (Espanja) British Council School of Alicante -koulussa on 170 oppilasta, ja se antaa opetusta sekä Espanjan (LOGSE) että Britannian (National Curriculum) lainsäädännön mukaisesti. British Council ilmoitti äskettäin aikomuksestaan sulkea kyseinen koulu. Se perusteli aikomustaan monilla kaupunkirakentamiseen liittyvillä ongelmilla koulutiloiksi tarkoitettujen uusien rakennusten rakentamisen yhteydessä (rakennusurakan täytäntöönpanoon liittyvät epäkohdat) ja sillä, että uuden rakennuksen valmistumista koskevia määräaikoja ei noudatettu. British Council oli jo aikaisemmin tehnyt muita uusien tilojen rakentamista koskevia huomautuksia, mutta nämä ongelmat pystyttiin ratkaisemaan. Nyt British Council lähetti koulun oppilaiden vanhemmille kirjeen, jossa ilmoitetaan, että koulu lopulta suljetaan ja näin ollen myös ilmoittautumismaksut palautetaan. British Council School of Alicante -koulun vanhempien yhdistys epäili sulkemisperusteita. Koska British Council ei ollut kiinnostunut etsimään vaihtoehtoja tai ratkaisuja, yhdistys päätti vedota Euroopan unionin toimielimiin. Euroopan yhteisön perustamissopimuksen: - 3 artiklan 1 kohdassa määrätään yhteisön toimintojen ja politiikkojen edellytyksestä noudattaa yhteisön tavoitteita; - 3 artiklan 1 kohdan q alakohdassa täsmennetään, että kyseisiin toimintoihin sisältyy myötävaikuttaminen korkealaatuisen koulutuksen ja ammatillisen koulutuksen edistämiseen sekä siihen, että jäsenvaltioiden kulttuurit kehittyvät kukoistaviksi; - 149 artiklassa säädetään, että yhteisö myötävaikuttaa korkealaatuisen koulutuksen kehittämiseen rohkaisemalla jäsenvaltioiden välistä yhteistyötä. Euroopan komission tehtävänä on taata perustamissopimuksen noudattaminen. Mihin toimiin komissio aikoo ryhtyä taatakseen oikeuden koulutuksen valitsemiseen British Council School of Alicante -koulun tapauksessa? Eikö komission mielestä olisi tarpeellista antaa uusi direktiivi, jossa vahvistetaan kriteerit eri oppilaitosten koulujen perustamista varten EU:n jäsenvaltioihin? Viviane Redingin komission puolesta antama vastaus (19. syyskuuta 2000) Komissio muistuttaa arvoisia parlamentin jäseniä siitä, että jäsenvaltiot ovat vastuussa koulutusjärjestelmän järjestämisestä, johon sisältyy myös päättäminen oppilaitostyypeistä ja annettavan opetuksen sisällöstä. Kuten EY:n perustamissopimuksen 149 artiklassa (entisessä 126 artiklassa) määrätään, yhteisö myötävaikuttaa korkealaatuisen koulutuksen kehittämiseen rohkaisemalla jäsenvaltioiden välistä yhteistyötä pitäen täysin arvossa jäsenvaltioiden vastuuta opetuksen sisällöstä ja koulutusjärjestelmän järjestämisestä. Komissio ei arvoisien jäsenten mainitsemassa tapauksessa voi puuttua jäsenvaltioiden toimintaan.